CELEX: 62020TN0361
Language: ro
Date: 2020-06-10 00:00:00
Title: Cauza T-361/20: Acțiune introdusă la 10 iunie 2020 – El Corte Inglés/EUIPO – Europull (GREEN COAST)

3.8.2020   
            
            
               RO
            
            
               Jurnalul Oficial al Uniunii Europene
            
            
               C 255/28
            
         
      Acțiune introdusă la 10 iunie 2020 – El Corte Inglés/EUIPO – Europull (GREEN COAST)
      (Cauza T-361/20)
      (2020/C 255/37)
      Limba în care a fost formulată acțiunea: spaniola
      
         Părțile
      
      
         Reclamantă: El Corte Inglés, SA (Madrid, Spania) (reprezentant: J. L. Rivas Zurdo, avocat)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: Europull Srl (Carpi, Italia)
      
         Datele privind procedura în fața EUIPO
      
      
         Titularul mărcii în litigiu: reclamanta în fața Tribunalului.
      
         Marca în litigiu: marca figurativă GREEN COAST – marca Uniunii Europene nr. 14 936 694.
      
         Procedura care s-a aflat pe rolul EUIPO: procedură de declarare a nulității.
      
         Decizia atacată: Decizia Camerei a patra de recurs a EUIPO din 30 martie 2020 în cauza R 1555/2019-4.
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate în măsura în care, prin respingerea căii de atac formulate de reclamantă, confirmă decizia diviziei de anulare prin care s-a admis cererea de declarare a nulității nr. 13 595 C și confirmă nulitatea mărcii Uniuni Europene nr. 14 936 694 GREEN COAST (figurativă) pentru clasa 25;
               
            
                  —
               
               
                  obligarea părții sau a părților care se opun prezentei acțiuni la plata cheltuielilor de judecată.
               
            
         Motivele invocate
      
      
                  —
               
               
                  Decizia atacată încalcă normele în materia probei dreptului anterior (marca italiană cu cererea de înregistrare numărul MO1997C000283 și înregistrată cu nr. 0001247661), în esență prin punctul 22 din decizia menționată, în cuprinsul căruia se apreciază că această probă a fost adusă, precum și prin punctele 15-21, care cuprind principalele considerații care au condus la această concluzie;
               
            
                  —
               
               
                  încălcarea articolului 12 alineatul (2) litera (a) și a articolului 2 alineatul (2) litera (b) punctul (i), la care face trimitere dispoziția precedentă, precum și, mutatis mutandi, a articolului 7 alineatul (2) litera (a) punctul (ii) din Regulamentul delegat (UE) 2018/625 al Comisiei;
               
            
                  —
               
               
                  încălcarea articolului 18 alineatul (1) litera (a) și a articolului 8 alineatul (1) litera (a) din Regulamentul (UE) 2017/1001 al Parlamentului European și al Consiliului.